**Likumprojekta “Grozījumi Dabas resursu nodokļa likumā”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Dabas resursu nodokļa likumā” (turpmāk – likumprojekts) mērķis ir veicināt dabas resursu ekonomiski efektīvu izmantošanu un ierobežot vides piesārņošanu.  Likumprojekts paredz:  1) noteikt jaunus dabas resursu nodokļa (turpmāk – DRN) objektus:   * ogļūdeņražu ieguve; * tekstilizstrādājumi; * kūdra kā kurināmais; * plastmasu saturoši izstrādājumi un plastmasu saturoši zvejas rīki, kam nepiemēro ražotāja paplašinātās atbildības sistēmu; * riepas, ar ko ir aprīkoti transportlīdzekļi (kurus pirmo reizi pastāvīgi reģistrē Latvijā un uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa); * plastmasas iepakojums un kompozīta iepakojuma sastāvā esošās plastmasas daudzums, kas pārskata periodā nav pārstrādāts vai reģenerēts;   2) papildināt nosacījumus atbrīvojuma no DRN samaksas piemērošanai attiecībā uz iepakojumu no plastmasas un kompozīta iepakojumu, noteikt paaugstinātas DRN likmes iepakojumam no putu polistirola un plastmasas putuplasta izejmateriāliem, kā arī noteikt DRN likmi kompozīta kartona iepakojumam kā plastmasas iepakojumam;  3) paaugstināt DRN likmes par:   * transportlīdzekļiem; * sadzīves un bīstamo atkritumu apglabāšanu; * dabas resursu ieguvi;   4) noteikt regulējumu ražotāja paplašinātās atbildības sistēmas izveidei un piemērošanai tekstilizstrādājumiem;  5) precizēt DRN piemērošanas kārtību par:   * daļiņu PM10 emisiju gaisā, nosakot DRN piemērošanu kopējām putekļu emisijām (PM); * baterijām un akumulatoriem, ievērojot jaunos veidus un formulējumus;   6) precizēt atbrīvojuma no DRN samaksas spēkā stāšanos laiku pēc līguma noslēgšanas ar depozīta sistēmas operatoru par dalību depozīta sistēmā;  7) precizēt prasības ārvalstu personai dalībai ražotāja paplašinātās atbildības sistēmā.  Paredzēts, ka likumprojektā ietvertais normatīvais regulējums stāsies spēkā 2022. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atkritumu apsaimniekošanas valsts plānā 2021. -2028. gadam[[1]](#footnote-2) (apstiprināts 2021. gada 22. janvārī ar Ministru kabineta rīkojumu Nr. 45 (prot. Nr. 8 20. §)) (turpmāk – Plāns) paredzēti pasākumi saistībā ar DRN piemērošanas efektivitātes izvērtēšanu. Plānā paredzēts arī izvērtēt nepieciešamos instrumentus tekstilizstrādājumu apsaimniekošanā ar mērķi samazināt atkritumu poligonos nodoto tekstilizstrādājumu daudzumu.  Informatīvajā ziņojumā “Par nolietotu riepu apsaimniekošanu”[[2]](#footnote-3) un Latvijas Republikas Ministru kabineta 2021. gada 14. janvāra protokollēmumā Nr. 5 (turpmāk – protokollēmums) paredzēti pasākumi saistībā ar uzkrāto nolietotu riepu apjoma samazināšanu, nolietotu riepu savākšanu, pārstrādi un plūsmas izsekojamību, kā arī ražotāja paplašinātās atbildības sistēmas darbības uzlabošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vides aizsardzības un reģionālās attīstības ministrija (turpmāk – VARAM), izvērtējot DRN piemērošanas efektivitāti, secināja, ka atsevišķās pozīcijās DRN piemērošanu un atbrīvojumu no DRN samaksas nepieciešams pārskatīt un aktualizēt, kā arī noteikt jaunus DRN objektus.  Ar DRN maksāšanas pienākumu radītais pamattiesību ierobežojums ir piemērots leģitīmā mērķa sasniegšanai, un izraudzītā pieeja ir objektīva un balstīta racionālos apsvērumos (skatīt, piemēram, Latvijas Republikas Satversmes tiesas 2015. gada 25. marta sprieduma lietu Nr. 2014-11-0103).  Ar likumprojektu tiek izdarīti šādi grozījumi:  1. Plāna rīcības virzieni un pasākumi paredz:  - noteikt diferencētas DRN likmes un atbrīvojuma nosacījumus par plastmasas un kompozīta materiālu iepakojumu, kas ir vai nav vai grūti pārstrādājams Latvijā (jaunā “pašu resursi”[[3]](#footnote-4) koncepta ietvaros, kas paredz Eiropas Savienības dalībvalstu iemaksu, kura balstās uz nepārstrādātā izlietotā plastmasas iepakojuma daudzumu);  - izvērtēt diferencēta DRN piemērošanu, lai veicinātu tādu produktu un materiālu izmantošanu, kas ir sagatavoti atkārtotai lietošanai vai pārstrādāti.  1.1. Līdz ar to nepieciešams papildināt nosacījumus atbrīvojuma no DRN samaksas piemērošanai attiecībā uz plastmasas un kompozīta iepakojumu (likuma 8. panta 1.1 daļas 2. punkts un 24. panta jauna astotā daļa) un precizēt likuma 7. pielikuma 2. punktu.  Ministru kabinets noteiks kārtību, kādā klasificē iepakojumu no plastmasas un kompozīta materiāliem atbilstoši to pārstrādājamībai, un dokumentus, ar kuriem apliecina, ka šis iepakojums ir pārstrādājams. Paredzēts, ka dokumenti, ar kuriem apliecina, ka minētais iepakojums ir pārstrādājams, būs:   1. iepakojuma ražotāja apliecinājuma dokuments; 2. laboratorijas, kura ir tiesīga veikt attiecīgās analīzes, apliecinājuma dokuments – piemēram, laboratorijas atzinums (ziņojums) par veikto analīzi; 3. ražotāja paplašinātās atbildības sistēmas komersanta apliecinājuma dokuments, kurā teikts, piemēram, ka komersants dalīti vāc un nodod pārstrādei attiecīgo plastmasas vai kompozīta iepakojuma veidu.   Papildus paredzēts, ka DRN atbrīvojums tiks piemērots, ja iepakojums satur pārstrādātu plastmasu vismaz 25 % apmērā. Tāpat, lai nodrošinātu pārejas laiku, dodot iespējas ražotājam sagatavoties, izvērtēt iepakojuma izvēli un pārstrādes iespējas, paredzēts, ka DRN atbrīvojums par nepārstrādājamu plastmasas un kompozīta iepakojumu un iepakojumu, kas nesatur pārstrādātu plastmasu vismaz 25 % apmērā, tiks atcelts no 2023. gada 1. jūlija. Attiecīgi no 2023. gada 1. jūlija atbrīvojumu no DRN par plastmasas kompozīta iepakojumu varēs saņemt, ja plastmasas vai kompozīta iepakojums ir pārstrādājams vai iepakojums satur pārstrādātu plastmasu vismaz 25 % apmērā. Ja pārskata periodā tiks pārstrādāts iepakojums, par kuru atbilstoši šā likuma 8. panta 1.1 daļas 2. punktam netika piemērots atbrīvojums no nodokļa samaksas, apsaimniekotājs informēs par to nodokļa maksātāju. Samaksāto nodokļa summu ieskaitīs kā nodokļa avansa maksājumu.  Neskatoties uz to, ka kompozīta kartona iepakojums (kompozīta iepakojums, kas ir paredzēts pārtikai un dzērieniem un kura viens no materiāla slāņiem ir kartons) ir kompozīta iepakojums un plastmasa (polimērs) ir tikai viens no materiālu slāņiem, DRN likme kompozīta kartona iepakojumam paredzēta kā plastmasas (polimēru) iepakojumam – 1,25 *euro* par 1 kg materiāla (noapaļojot iepriekš noteikto DRN likmi - 1,22 *euro* par 1 kg materiāla).  Ražotāja paplašinātās atbildības sistēmās atbilstoši spēkā esošajām normatīvajām regulējumam[[4]](#footnote-5) izlietotā kompozīta kartona iepakojuma reģenerācijas vai pārstrādes procentuālo apjomu (īpatsvaru) nosaka:   1. līdz 2022. gada 31. decembrim pēc tā materiāla, kas svara ziņā ir pārākumā; 2. no 2023. gada 1. janvāra par katru iepakojumā ietverto materiālu (izņemot, ja konkrētā materiāla apjoms iepakojuma vienībā nepārsniedz 5 % no iepakojuma vienības kopējās masas).   Ja salīdzina ar pārējām Baltijas valstīm, tad, piemēram, Igaunijā nodoklis par plastmasas iepakojumu, kas nav reģenerēts apsaimniekošanas sistēmas ietvaros atbilstoši noteiktajiem mērķiem, ir divas reizes lielāks – 2,50 *euro*/kg[[5]](#footnote-6).  Atbilstoši Direktīvai 2018/852[[6]](#footnote-7) kompozīta iepakojuma apjomu (īpatsvaru) aprēķina par katru iepakojumā ietverto materiālu. No šīs prasības var atkāpties, ja konkrētā materiāla apjoms iepakojuma vienībā nepārsniedz 5 % no iepakojuma vienības kopējās masas. Šī Direktīvas 2018/852 prasība ir pārņemta ar Ministru kabineta 2010. gada 19. oktobra noteikumiem Nr. 983 “Noteikumi par izlietotā iepakojuma reģenerācijas procentuālo apjomu, reģistrēšanas un ziņojumu sniegšanas kārtību un iepakojuma definīcijas kritēriju piemērošanas piemēriem”. Lai salāgotu prasības, nepieciešams arī DRN aprēķinam par kompozīta iepakojumu piemērot šo pieeju, izņemot kompozīta kartona iepakojumu, kam ir noteikta atsevišķa DRN likme (likuma 24. panta septītā daļa).  1.2. VARAM izstrādātā un 2021. gada 27. maijā pieņemtā Plastmasu saturošu izstrādājumu patēriņa samazināšanas likuma, kas stājas spēkā 2021. gada 3. jūlijā, prasības ir attiecināmas uz konkrētiem plastmasu saturošiem izstrādājumiem, tai skaitā uz vienreiz lietojamiem galda traukiem un piederumiem. Likuma 3. panta pirmās daļas 3. punktā ir uzskaitīti vienreiz lietojamie galda trauki un piederumi, kuru sarakstu ir nepieciešams aktualizēt. Tāpat nepieciešams precizēt likuma 8. panta 1.1 daļu.  Likumprojekts paredz arī noteikt jaunu DRN objektu - vienreiz lietojami plastmasu saturošie izstrādājumi un plastmasu saturoši zvejas rīki, kam nepiemēro ražotāja paplašinātās atbildības sistēmu atbilstoši Plastmasu saturošu izstrādājumu patēriņa samazināšanas likuma 10. pantā noteiktajām prasībām. Ievērojot minēto, nepieciešams noteikt:  - DRN maksātāju un objektu (likuma 3. panta pirmās daļas 2. punkta jauns “f” apakšpunkts un 4. panta pirmās daļas jauns 13. punkts);  - DRN likmi un aprēķināšanas kārtību (likuma jauns 26.2 pants);  - DRN maksāšanas kārtību (likuma 27. panta pirmās daļas 1. punkts un 15. daļa, 28. panta ceturtās daļas 3. punkts);  - administrāciju un atbildību (likuma 30. panta pirmā daļa). DRN būs jāmaksā tikai gadījumā, kad persona, kas realizē vai savas saimnieciskās darbības nodrošināšanai izmanto no citām valstīm ievestos vienreiz lietojamus plastmasu saturošus izstrādājumus (mitrās salvetes, balonus, tabakas izstrādājumus ar filtriem un filtrus, kas paredzēti lietošanai kopā ar tabakas izstrādājumiem) vai plastmasu saturošus zvejas rīkus, nepiemēros ražotāja paplašinātās atbildības sistēmu atbilstoši Plastmasu saturošu izstrādājumu patēriņa samazināšanas likuma 10. pantā noteiktajām prasībām.  Putu polistirolam, kas iekļauj gan uzpūsto putu polistirolu (EPS), gan ekstrudēto putu polistirolu (XPS), šajā likumprojektā ir noteikta atsevišķa DRN likme. Ņemot vērā, ka putu polistirola blīvums salīdzinot ar polistirola masu ir 10 līdz 20 reizes mazāks, nepieciešams noteikt ievērojami augstāku likmi nekā no polistirola masas ražotam iepakojumam un vienreiz lietojamiem galda traukiem un piederumiem (likuma 7. pielikuma 7. punkts). Nepieciešams arī noteikt ievērojami augstāku DRN likmi putuplastam (putu polimēriem) nekā no plastmasas (polimēru masas) ražotam iepakojumam un vienreiz lietojamiem galda traukiem un piederumiem (likuma 7. pielikuma 3. punkts).  Lai arī pēc Direktīvas Nr. 2019/904[[7]](#footnote-8) prasību pārņemšanas Plastmasu saturošu izstrādājumu patēriņa samazināšanas likumā no EPS ražotam vienreizlietojamam pārtikas un dzērienu iepakojumam un dzērienu glāzēm no 2021. gada 3. jūlija stājas spēkā tirgū laišanas aizliegums, šīs Direktīvas Nr. 2019/904 prasības pašlaik nav attiecinātas uz tādu vienreizlietojamu pārtikas un dzērienu iepakojumu, un dzērienu glāzēm, kas ir ražots no XPS. Tādēļ, lai novērstu no EPS ražoto izstrādājumu aizvietošanu tirgū ar no XPS ražotiem izstrādājumiem, un veicinātu pāreju uz videi draudzīga un pārstrādājama iepakojuma lietošanu, ir nepieciešami grozījumi likumā, nosakot putu polistirola jeb polistirola putuplasta (angļu: *Polystyrene foam*) iepakojumam un izstrādājumiem augstāku DRN likmi. Paredzēts arī, ka atbrīvojumu no DRN samaksas šajā gadījumā nepiemēros, jo putu polistirols ir nepārstrādājams materiāls.  Šie grozījumi dos tiešu devumu Eiropas Plastmasas pakta (*European Plastics Pact*) mērķu sasniegšanā, kur Latvijas Republika ir viens no pakta dalībniekiem.  1.3. Likumprojekts paredz, ka par to pārstrādājamo plastmasas iepakojumu un kompozīta iepakojuma sastāvā esošo plastmasas daudzumu, kas ražotāja paplašinātās atbildības sistēmas ietvaros pārskata periodā nav pārstrādāts vai reģenerēts, jāmaksā DRN 0,90 *euro* par vienu kilogramu (likuma 24. panta jauna devītā daļa). Jauna DRN objekta ieviešana saistāma ar jauno “pašu resursi” konceptu, kas paredz Eiropas Savienības dalībvalstu, tai skaitā Latvijas un pārējo Baltijas valstu, iemaksu, kas no 2021. gada jāveic Eiropas Savienības budžetā un kura balstās uz nepārstrādātā izlietotā plastmasas iepakojuma daudzumu. 2018. gada 18. janvārī Eiropas Komisija ir pieņēmusi Eiropas stratēģiju attiecībā uz plastmasu aprites ekonomikā. Stratēģijā tika ierosināts ieviest jaunu pašu resursu iemaksu, kas būtu stimuls dalībvalstīm samazināt nepārstrādāta plastmasas iepakojuma atkritumu plūsmas, palielinot pārstrādes apjomus un/vai samazinot kopējo plastmasas iepakojumu. Pašu resursu iemaksa būtu proporcionāla nepārstrādātā izlietotā plastmasas iepakojuma apjomam, ko dalībvalstis katru gadu paziņo Eiropas Savienības Statistikas birojam. Dalībvalstīm iemaksas jāaprēķina, minētajam nepārstrādātajam apjomam piemērojot likmi 0,80 *euro* par kg[[8]](#footnote-9). Saskaņā ar [Statistiskajiem ziņojumiem par radītā izlietotā iepakojuma veidiem un resursu atgūšanas apjomiem](https://www.google.com/search?client=firefox-b-d&sxsrf=ALeKk03qivo3QYKX5h1jkEVq7beMKp609Q:1622108542885&q=Statistiskais+zi%C5%86ojums+par+2018.+gad%C4%81+rad%C4%ABt%C4%81+izlietot%C4%81+iepakojuma+veidiem+un+resursu+atg%C5%AB%C5%A1anas+apjomiem&spell=1&sa=X&ved=2ahUKEwib8PCbyenwAhXSwosKHTdMCqsQBSgAegQIARAw) pēdējos trīs gados nepārstrādātā izlietotā plastmasas iepakojuma apjoms Latvijā vidēji sastāda 26 000 tonnas, kas nozīmē maksājumu aptuveni 20 milj. *euro* apmērā gadā. Ievērojot esošo situāciju attiecībā uz iespējām pārstrādāt un reģenerēt izlietoto iepakojumu, paredzēts, ka būs jāmaksā par to pārstrādājamo plastmasas iepakojumu un kompozīta iepakojuma sastāvā esošo plastmasas daudzumu, kas ražotāja paplašinātās atbildības sistēmas ietvaros pārskata periodā nav pārstrādāts vai reģenerēts. Vienlaikus, ievērojot, ka maksājums Eiropas Savienības budžetā jāveic par nepārstrādāto izlietoto plastmasas iepakojumu un reģenerētais izlietotā plastmasas iepakojuma daudzums netiek ņemts vērā, DRN likme tiek noteikta augstāka par 0,80 euro/kg – 0,90 *euro*/kg apmērā, lai nodrošinātu līdzvērtīgus ieņēmumus maksājumam Eiropas Savienības budžetā, kurš balstās uz nepārstrādātā izlietotā plastmasas iepakojuma daudzumu. Paredzams, ka pirmais nodokļa maksājums būs jāveic līdz 2023. gada 23. oktobrim (likuma 27. panta četrpadsmitā daļa) par 2022. gadā nepārstrādāto pārstrādājamo plastmasas iepakojumu un kompozīta iepakojuma sastāvā esošo plastmasas daudzumu. Šo nodokļa likmi nepiemēros iepakojumam no plastmasas un kompozīta materiāliem, kura materiāla īpašības neļauj to pārstrādāt vai kas nesatur pārstrādātu plastmasu vismaz 25 % apmērā, jo tam tiek atcelts DRN atbrīvojums un samaksāts DRN 1,25 *euro*/kg apmērā. Papildus šo likmi nepiemēros iepakojumam, kas nav pārstrādāts, bet par kuru maksā nodokli apsaimniekotājs, kas noslēdzis ar VARAM padotībā esošu iestādi līgumu par ražotāja paplašinātās atbildības sistēmas piemērošanu attiecībā uz izlietotā iepakojuma apsaimniekošanu, bet nav izpildījis šā likuma 8. panta prasības un apsaimniekošanas līgumā ietvertās saistības attiecībā uz normatīvajos aktos izlietotajam iepakojumam noteiktajiem pārstrādes vai reģenerācijas apjomiem un depozīta sistēmas operators, kas noslēdzis ar VARAM padotībā esošu iestādi līgumu par depozīta sistēmas darbības nodrošināšanu, bet nav izpildījis līgumā ietvertās saistības attiecībā uz normatīvajos aktos noteiktajiem depozīta iepakojuma atpakaļ pieņemšanas, atkārtotas izmantošanas un reģenerācijas apjomiem.  2. Saskaņā ar Plānā ietverto informāciju Latvijas tirgū no jauna laistas 24 tūkst. t tekstilizstrādājumu, kas ir 12,52 kg uz iedzīvotāju gadā. Laikā no 2010. līdz 2019. gadam Latvijas tirgū ik gadu vidēji tika ievestas aptuveni 12 tūkst. t lietotu tekstilizstrādājumu. 2019. gadā ievesto lietotu tekstilizstrādājumu apjoms sasniedza gandrīz 15 532 t, kas sastādīja ap 57 % no visa ievestā apģērbu apjoma. Tekstilizstrādājumu pārstrādes sistēmas uzlabošanai un attīstībai ir nepieciešami gan ieguldījumi vecās infrastruktūras atjaunošanā, gan jaunas infrastruktūras celtniecībā, kā arī investīcijas jaunāko tehnoloģisko risinājumu ieviešanā, jo no ievestajiem nešķirotajiem lietotajiem tekstilizstrādājumiem tikai 0,3 % tiek pārstrādāti vietējā tirgū, bet 62 % – izvesti.  Plāna mērķis: līdz 2023. gada 1. janvārim izveidota dalītas savākšanas sistēma tekstilmateriāliem.  Plāna rīcības virziens: izvērtēt nepieciešamos instrumentus tekstilmateriālu un tekstilizstrādājumu apsaimniekošanā ar mērķi samazināt atkritumu poligonos nodoto tekstilmateriālu atkritumu apjomu.  Ievērojot minēto, attiecībā uz tekstilizstrādājumiem nepieciešams noteikt:  - definīciju (likuma 1. panta jauns 16. punkts);  - DRN maksātāju un objektu (likuma 3. panta pirmās daļas 2. punkta jauns “e” apakšpunkts un 1.1 daļa, 4. panta pirmās daļas jauns 12. punkts);  - regulējumu ražotāja paplašinātās atbildības sistēmas izveidei un piemērošanai tekstilizstrādājumiem (likuma 6.1 panta pirmās daļas jauns 4. punkts un jauns 9.1 pants);  - DRN likmi un aprēķināšanas kārtību (likuma jauns 26.1 pants);  - DRN maksāšanas kārtību (likuma 27. panta pirmās daļas 1. punkts un 7.1 daļa, 28. panta ceturtās daļas 3. punkts);  - administrāciju un atbildību (likuma 30. panta pirmā daļa un 31. panta pirmās daļas 2. punkts).  Tekstilizstrādājumiem DRN tiks piemērots ar mērķi palielināt komersantu motivāciju apsaimniekot tekstilizstrādājumu atkritumus un saņemt atbrīvojumu no DRN samaksas, piemērojot ražotāja paplašinātās atbildības sistēmu.  Saskaņā ar likuma 7., 8., 9. pantu, II1 nodaļu un uz šā likuma pamata izdotajiem Ministru kabineta noteikumiem[[9]](#footnote-10) ir izveidotas ražotāja paplašinātās atbildības sistēmas, kas atbilstoši šā likumā definētajam jēdzienam ir “apsaimniekošanas sistēmas”.  Paredzēts, ka ražotāja paplašinātās atbildības sistēmu tekstilizstrādājumiem veidos uz identiskiem pamatprincipiem un prasībām ražotāja paplašinātās atbildības sistēmas komersantiem.  3. Šobrīd saskaņā ar likuma 9. pielikumā noteiktajām likmēm DRN jāmaksā par kurināmā veidiem – akmeņoglēm, koksu un lignītu. Kūdras izmantošana enerģētikas sektorā (sadedzināšanas iekārtās) palielina Latvijas siltumnīcefekta gāzu (turpmāk – SEG) emisijas, jo kūdrai kā kurināmajam ir liela emisiju intensitāte (salīdzinot ar citiem kurināmā veidiem). Ņemot vērā minēto, ja tiks turpināta kūdras izmantošana enerģētikā, sagaidāma negatīva ietekme uz Latvijas SEG emisiju samazināšanas mērķu sasniegšanu, jo sevišķi, ne-ETS sektorā. CO2 emisiju faktors no kūdras sadedzināšanas ir 106 CO2 t/TJ, kas pārsniedz pat akmeņogļu brikešu emisijas faktoru 97,5 CO2 t/TJ. Kūdras izmantošanas enerģētikā pārtraukšana ietekmētu arī tās ieguvi kopumā 2 716 ha platībā, tādējādi zemes izmantošanas un zemes izmantošanas maiņas un mežsaimniecības sektora emisiju bilancē tiktu uzskaitīta tikai tā kūdras ieguve, ko izmanto kā substrātu dārzkopībā un mežsaimniecībā. Piemērojot efektīvākos rekultivācijas veidus, kopumā tas var radīt aptuveno SEG emisiju samazinājumu 24,1 kt CO2 ekv. gadā no kūdras ieguves un izmantošanas enerģētikā atbilstoši 2021. gadā pielietotajai SEG inventarizācijas metodei.  Saskaņā ar attīstības plānošanas dokumentā “Kūdras ilgtspējīgas izmantošanas pamatnostādnes 2020.-2030. gadam”[[10]](#footnote-11) noteikto, pielietojot dažādus politikas instrumentus, ir jāsekmē, ka kūdras izmantošana enerģētikā tiek samazināta līdz minimumam. Lai nodrošinātu, ka kūdras ieguves un izmantošanas apjoma enerģētikā potenciālais pieaugums nākotnē nav pretrunā ar klimata politikas mērķiem, ir savlaicīgi jānodrošina mehānismi vai prasības, kas rada konkurētspējīgus risinājumus ar citiem klimatam draudzīgiem risinājumiem. Saskaņā ar Latvijas Taisnīgas pārkārtošanās teritoriālā plāna projektā noteikto, lai veicinātu kūdras nozares pārkārtošanos, Latvijā plāno atteikties no kūdras ieguves un izmantošanas enerģētikā līdz 2030. gadam, paredzot to nostiprināt arī normatīvajā regulējumā. Lai pārkārtošanās neradītu straujas sociālekonomiskas sekas, līdz 2030. gadam plānots DRN kūdras izmantošanai enerģētikā - nosakot, ka ar nodokli apliek kūdru kā kurināmo, kas veicinātu pakāpenisku apjoma samazinājumu enerģētiskai kūdrai. Vienlaikus tiks paredzēts atbalsta finansējums pārejai uz atjaunīgo energoresursu izmantošanu. Šāda atbalsta pasākuma ieviešanā tiks ievērots komercdarbības atbalsta kontroles regulējums.  Ievērojot minēto, tiek paredzēts noteikt jaunu DRN objektu un piemērot DRN kūdrai, kuru izmanto kā kurināmo (likuma 23.1panta jauna 1.1daļa, 30. panta pirmā daļa, 31. panta pirmās daļas 2. punkts un 9. pielikuma 3. punkts). Lai nodrošinātu pārejas laiku, paredzēts, ka DRN būs piemērojams, sākot no 2024. gada 1. janvāra. Nosakot šādu pārejas periodu, nav saskatāms komercdarbības atbalsta risks, ņemot vērā, ka par kūdras kā dabas resursa ieguvi jau šobrīd noteikts dabas resursu nodoklis (likuma 1. pielikuma 15. punkts), kā arī atcelts atbrīvojums par CO2 emisijām, ja  stacionārajās tehnoloģiskajās iekārtās kā kurināmo izmanto  kūdru. Vienlaikus pārejas periods ir būtisks, lai dotu pietiekamu laiku pārejai uz atjaunīgo energoresursu izmantošanu.  DRN piemērošana kūdrai kā kurināmajam (21,3 *euro* par tonnu) sekmēs kūdras izmantošanas enerģētikā samazināšanos, tādējādi veicinot atjaunīgo energoresursu izmantošanu un klimatneitralitātes sasniegšanu.  4. Plāna rīcības virzieni un pasākumi paredz izvērtēt DRN likmes un to efektivitāti attiecībā uz atkritumu apsaimniekošanas mērķu sasniegšanu, kas ir attiecināms arī uz nolietotām riepām. Savukārt Informatīvais ziņojums “Par nolietotu riepu apsaimniekošanu” un protokollēmumā noteiktais paredz pasākumus nolietotu riepu apsaimniekošanas pilnveidošanai.  Ievērojot minēto, attiecībā uz riepām nepieciešams noteikt:  - ka DRN maksā arī par riepām, ar ko aprīkoti transportlīdzekļi, kurus pirmo reizi reģistrē pastāvīgi Latvijā VAS “Ceļu satiksmes drošības direkcija”, un uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa (likuma 3. panta pirmās daļas jauns 7. punkts un 4. panta pirmās daļas jauns 11. punkts).  Mērķis ir panākt, ka arī nolietotu riepu ražotāju paplašinātās atbildības sistēmā varēs attiecināt tās riepas, kas ir uz smagajiem kravu transportlīdzekļiem un autobusiem, kas neatbilstnolietotu transportlīdzekļu definīcijai. Turklāt šis DRN objekts skaidrāk iezīmē arī riepu diferenciāciju, jo tiek skaidrāk nodalīts un norādīts, ka riepas, kas jau ir uzmontētas uz tiem auto, kas atbilst nolietotu transportlīdzekļu definīcijai ietilps visa šī auto komplektācijā, un atsevišķi par tām reģistrējot auto DRN nav jāmaksā. Tālākajā procesā mainot riepas un pērkot jaunas vai lietotas, uz tām tiek attiecināta vispārējā DRN likme par riepām neatkarīgi no to stāvokļa vai ir jaunas, atjaunotas vai lietotas. Savukārt par tām riepām, kas ir uzmontētās uz transportlīdzekļiem, kas neatbilst nolietotu transportlīdzekļu definīcijai (tas ir smagie kravas auto, autobusi, mopēdi, motocikli, piekabes un puspiekabes) pie pirmreizējās reģistrācijas VAS “Ceļu satiksmes drošības direkcija” administrēs šo riepu DRN apmaksu. Nākotnē paredzēts šādu kārtību attiecināt arī uz lauksaimniecības tehnikai uzmontētajām riepām, bet šis jautājums vēl ir izstrādes procesā un risināms ārpus likumprojekta tvēruma.  Ievērojot, ka VAS “Ceļu satiksmes drošības direkcija” nav tehnisku iespēju agregātu numuru salīdzināšanas procesā noteikt riepu skaitu un svaru, paredzēts noteikt fiksētu DRN likmi par riepām, ar ko ir aprīkoti transportlīdzekļi, uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa. DRN likmes apmēra aprēķins balstīts uz SIA “GatewayBaltic” (Gateway&Partners) pētījumā[[11]](#footnote-12) sniegto informāciju par riepu, ar ko ir aprīkoti transportlīdzekļi, uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa, svaru un skaitu. DRN likme noteikta, ievērojot transportlīdzekļa kategoriju, riepu skaitu, to svaru un spēkā esošo DRN likmi par riepām un par transportlīdzekļu pirmreizējo reģistrāciju, kuri atbilst Nolietoto transportlīdzekļu apsaimniekošanas likuma 3. panta pirmajai daļai.  - kā maksājams DRN par šādām riepām un sniedzamā informācija (likuma 9. panta divpadsmitā daļa, 23. panta jauna septītā daļa, 27. panta jauna 5.1 un 5.2 daļa).  Likumprojekts paredz arī deleģējumu Ministru kabinetam attiecībā uz kārtību, kādā maksā DRN par riepām, ar ko aprīkoti transportlīdzekļi. Riepām, ar ko aprīkoti transportlīdzekļi, uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa, tiks noteikts līdzvērtīgs regulējums, kāds šobrīd noteikts attiecībā uz DRN samaksu par transportlīdzekli.  5. Atbilstoši Latvijas Republikas Ministru kabineta 2019. gada 5. februāra sēdes protokollēmuma Nr. 5 30. § 8.8. un 8.9. apakšpunktā dotajam uzdevumam[[12]](#footnote-13) likumprojekts paredz jaunu regulējumu attiecībā uz personu, kura nevar pretendēt uz tiesībām kļūt par apsaimniekotāju, nosakot attiecīgos ierobežojumus (likuma 6.1 panta jauna astotā daļa).  Nepieciešams precizēt likuma 6.1 panta septīto daļu, precīzāk nosakot prasības ārvalstu personai dalībai ražotāja paplašinātās atbildības sistēmā. Prasības ir attiecināmas ne tikai uz trešās valsts personām, bet arī uz citu Eiropas Savienības dalībvalstu personām.  6. Nepieciešams precizēt atbrīvojuma no DRN samaksas spēkā stāšanos laiku pēc līguma noslēgšanas ar depozīta sistēmas operatoru par dalību depozīta sistēmā (likuma 8.1 panta septītā daļa). Paredzēts, ka atbrīvojums no DRN samaksas stājas spēkā ar nākamā mēneša pirmo datumu pēc līguma noslēgšanas, lai izvairītos no situācijas, kad depozīta iepakotājam jāmaksā vismaz vienu ceturksni DRN par depozīta iepakojumu.  Depozīta sistēmu kā obligātu nosaka Iepakojuma likums. Likuma 8.1panta ceturtā daļa paredz, ka DRN maksātājs, kas nepiedalās depozīta sistēmā, maksā DRN par depozīta iepakojumu divkāršā apmērā. Atbilstoši SIA “Depozīta Iepakojuma Operators” informācijai, izvērtējot depozīta sistēmas dalības maksas 2022. gadā un prognozi turpmākajiem gadiem un salīdzinot tās ar izmaksām par vienu iepakojumu (skat. pievienoto tabulu), maksājot DRN divkāršā apmērā par katru iepakojumu, secināts, ka izmaksu atšķirība nav pietiekami būtiska, lai iepakotājus motivētu dalībai depozīta sistēmā. Situācija, kurā atsevišķi iepakojumi, kuri atbilst normatīvajos aktos noteiktajam depozīta sistēmas tvērumam, tomēr ir ārpus depozīta sistēmas, nav pieļaujama, jo maldinās gala lietotājus, tirgotājus un radīs sekas, kad depozīta sistēmas ietvaros pārstrādājams depozīta iepakojums ar augstu pievienoto vērtību netiek reģistrēts un apsaimniekots depozīta sistēmā, kas savukārt var apgrūtināt noteikto iepakojumu pārstrādes mērķu sasniegšanu. Lai veicinātu depozīta iepakotāju iesaisti depozīta sistēmā, nepieciešams noteikt, ka gadījumos, kad DRN maksātājs nepiedalās depozīta sistēmā (neslēdz līgumu ar operatoru un nereģistrē depozīta sistēmā iepakojumus), tas maksā DRN par depozīta iepakojumu četrkāršā apmērā.   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Iepakojuma materiāla veids | DRN euro/1kg | DRN (euro/1kg) divkāršā apmērā | Iepakojuma svars vidējais (gramos) | Iepakojumu vienību skaits 1kg | Depozīta dalības maksa par 1 vienību 2022.gads | Depozīta dalības maksa par 1gb, 2023.gada prognoze | DRN par 1 iepakojuma vienību divkāršā apmērā | DRN par 1 iepakojuma vienību četrkāršā apmērā | | PET | 1,22 | 2,44 | 33 | 30 | 0,0023 | 0,0326 | 0,0805 | 0,1610 | | Metāls | 1,10 | 2,20 | 17 | 59 | 0 | 0,0002 | 0,0374 | 0,0748 | | Stikls | 0,44 | 0,88 | 285 | 4 | 0,018 | 0,0399 | 0,2508 | 0,5016 |   7.  Saskaņā ar Eiropas zaļo kursu un Latvijas Nacionālo enerģētikas un klimata plānu 2021.-2030. gadam Latvijā nepieciešams palielināt atjaunīgo energoresursu īpatsvaru transportā, attīstot iespējas izmantot bezemisiju degvielas veidus un veicinot elektromobilitāti. Ievērojot minēto, nepieciešams pārskatīt DRN piemērošanas kārtību elektroautomobiļu un hibrīdautomobiļu akumulatoriem. Atbilstoši biedrības “Auto Asociācija” sniegtajai informācijai praksē elektroautomobiļu un hibrīdautomobiļu akumulatori, kuri tiek mainīti, sniedzot servisa vai garantijas pakalpojumus elektroautomobiļiem un hibrīdautomobiļiem, tiek nosūtīti atpakaļ ražotājam. Ievērojot minēto, nepieciešams papildināt likumu ar izņēmumu attiecībā uz DRN samaksu par elektroautomobiļu un hibrīdautomobiļu akumulatoriem (likuma 9. panta jauna 1.1 daļa). Ņemot vērā elektroautomobiļu un hibrīdautomobiļu akumulatoru svaru, nepieciešams precizēt DRN aprēķināšanas kārtību un izdalīt elektroautomobiļu un hibrīdautomobiļu akumulatorus kā atsevišķu DRN objektu un noteikt DRN likmi (likuma 6. pielikuma tabulas jauns 2.5. apakšpunkts). Hibrīdautomobiļu un elektroautomobiļu bateriju gadījumā mainās tikai nodokļa piemērošanas kārtība, netiek paredzēta dubulta piemērošana. DRN apmērs par elektroautomobiļu un hibrīdautomobiļu akumulatoriem noteikts, ievērojot nepieciešamību veicināt elektroautotransporta attīstību Latvijā – 0,20 *euro*/kg.  8. Gaisā suspendētās cietās daļiņas (PM) ir plaši izplatīts gaisa piesārņotājs, kuru veido cieto un šķidro daļiņu suspensija gaisā. Antropogēnas izcelsmes daļiņu PM emisijas ir saistītas ar motoru darbību (dīzeļa, benzīna), cietā kurināmā (ogles, smagās eļļas, biomasa, brūnogles) izmantošanu mājsaimniecībās un rūpniecībā, satiksmes ceļu seguma eroziju, riepu un bremžu abrāziju u.c. procesiem[[13]](#footnote-14). Bieži izmantots indikators ietekmei uz veselību ir daļiņu masas koncentrācija un daļiņu izmēri ar diametru <10µm (PM10) un <2,5µm (PM2,5). PM10 un PM2,5 satur ieelpojamās daļiņas, kas ir pietiekami mazas, lai nonāktu elpošanas sistēmas krūšu daļā. Šīs daļiņas var ietekmēt cilvēku:   * saslimstību ar elpošanas orgānu un sirds-asinsvadu slimībām; * mirstību no sirds-asinsvadu slimībām, elpošanas sistēmas slimībām un plaušu vēža.   Ir pierādījumi, kas liecina par PM10 īstermiņa ietekmi uz elpošanas ceļu veselību, taču attiecībā uz mirstību, it īpaši ilgstošas iedarbības rezultātā, PM2,5 daļiņas ir augstāks riska faktors salīdzinājumā ar PM10 daļiņām[[14]](#footnote-15). Secināms, ka PM10 ir tikai daļa no visām daļiņām, ko rada dažādas piesārņojošās darbības. Tāpēc PM10 neatspoguļo kopējo radīto PM piesārņojumu no šiem objektiem. Jāatzīmē, ka arī mērījumos tiek mērītas kopējās daļiņas un Eiropas Savienības līmenī arī emisijas robežvērtības noteiktas kopējām PM emisijām. Papildus aprēķini un metodikas arī pamatā izstrādātas PM aprēķiniem. Tikmēr līdz šim saskaņā ar likuma 14.1 panta un 4. pielikuma 3. punktu DRN tiek piemērots tikai par daļiņu PM10 emisiju. Papildus jāatzīmē, ka saskaņā ar Ekonomiskās sadarbības un attīstības organizācijas (turpmāk – ESAO) 2019. gada Vides raksturlielumu pārskatā minētajām rekomendācijām Latvijai ir jāintegrē gaisa kvalitātes mērķi nodokļu politikā, lai samazinātu PM emisijas. ESAO pārskatā norāda, ka, piemēram, ap 90 % iedzīvotāju vēl aizvien ir pakļauti tādam smalko cieto daļiņu (PM2,5) līmenim, kas pārsniedz Pasaules Veselības organizācijas noteikto lielumu[[15]](#footnote-16). Ministru kabineta 2021. gada 7. janvāra noteikumu Nr. 17 “Noteikumi par gaisa piesārņojuma ierobežošanu no sadedzināšanas iekārtām” 9. punkts paredz veidus, kā var veikt faktisko PM daļiņu emisiju aprēķinus, par kurām piemērojams DRN. VARAM ir arī izstrādājusi vadlīnijas, kur detalizētāk sniegta informācija par veidiem, kā veikt emisiju aprēķinus sadedzināšanas iekārtām[[16]](#footnote-17).  Attiecīgi nepieciešams noteikt, ka DRN maksājams ne tikai par daļiņu PM10, emisiju, bet arī cita izmēra gaisā suspendētajām cietajām daļiņām. Ievērojot minēto un Vides aizsardzības likuma 3. panta pirmās daļas 1. punktā noteikto principu “piesārņotājs maksā”, likuma 14.1 pantā un 4. pielikuma 3. punktā noteikts, ka turpmāk DRN maksājams par daļiņu PM emisiju. Ievērojot Valsts vides dienesta sniegtos datus par daļiņu PM emisiju sadalījumu, paredzams, ka daļiņu PM emisiju apjoms, par kuru jāmaksā DRN, varētu palielināties līdz 30 %. Vienlaikus DRN kalpos kā ekonomisks instruments ar mērķi palielināt operatoru motivāciju ieviest jaunas tehnoloģijas un labāko praksi, lai samazinātu daļiņu PM emisiju.  9. Šobrīd saskaņā ar spēkā esošo regulējumu par Latvijas Republikas ekskluzīvajā ekonomiskajā zonā vai Latvijas teritorijā valsts īpašumā esošajās zemēs iegūtiem ogļūdeņražiem maksājama valsts nodeva Ministru kabineta 2009. gada 18. augusta noteikumu Nr. 942 “Noteikumi par ogļūdeņražu ieguves valsts nodevu” (turpmāk – MK noteikumi Nr. 942) noteiktajā kārtībā. Valsts kontroles revīzijas Nr. 2.4.1-38/2016 “Par Latvijas Republikas 2016. gada pārskatu par valsts budžeta izpildi un par pašvaldību budžetiem” ziņojumā Ekonomikas ministrijai sadarbībā ar VARAM tika uzdots ieviest trīs ieteikumus, tai skaitā, noteikt maksājumus valsts un/vai pašvaldības budžetā par iegūtajiem ogļūdeņražu apjomiem visā Latvijas teritorijā neatkarīgi no īpašuma piederības. Ievērojot minēto, nepieciešams veikt grozījumus likumā, kas paredzētu, ka ar DRN tiek aplikta arī ogļūdeņražu ieguve. Attiecīgi likuma 1. pielikums tiek papildināts ar jaunu 19. punktu, lai noteiktu, ka DRN tiek piemērots arī ogļūdeņražu ieguvei par kubikmetru. DRN par ogļūdeņražu ieguvi tiks piemērots no 2022. gada 1. janvāra. Saskaņā ar likuma “Par zemes dzīlēm“ 1. panta 15. un 15.6 punktu ogļūdeņraži ir neapstrādāta nafta (jēlnafta), dabas gāze un gāzes kondensāti, tikmēr ogļūdeņražu ieguve - ogļūdeņražu atdalīšana no to dabiskās vides, lai gūtu peļņu no šo ogļūdeņražu pārdošanas. Lai nodrošinātu zemes dzīļu racionālu, vidi saudzējošu un ilgtspējīgu izmantošanu, ievērojot Eiropas Savienības ilgtspējīgas enerģētikas politikas mērķus un Latvijas virzību uz klimatneitralitāti 2050. gadā, tiek paredzēts, ka ar DRN tiek aplikts iegūtais ogļūdeņražu apjoms 0,70 *euro*/m3 apmērā, proti, tāpat kā citiem derīgajiem izrakteņiem tiek piemērota DRN likme par iegūto ogļūdeņražu apjomu. Likme noteikta, ievērojot kopējo ogļūdeņražu nozares nodokļu/valsts nodevu par ogļūdeņražu ieguvi slogu, kā arī ņemot vērā vidējo DRN apmēru par derīgo izrakteņu ieguvi.  Papildus, nosakot DRN likmi, ņemts vērā citu valstu nodokļu slogs par ogļūdeņražu ieguvi un ievērots nosacījums, ka nodokļu slogs par ogļūdeņražu ieguvi ir samērīgs (ņemot vērā DRN, valsts nodevu un zemes nomas maksu). Pasaules prakse šajā jautājumā ir ļoti dažāda. Pastāv valstis, kur maksājama valsts nodeva, bet atsevišķās valstīs – maksājama valsts nodeva un DRN. Saskaņā ar likuma 2. pantu DRN mērķis ir veicināt dabas resursu ekonomiski efektīvu izmantošanu, ierobežot vides piesārņošanu, samazināt vidi piesārņojošas produkcijas ražošanu un realizāciju, veicināt jaunu, vidi saudzējošu tehnoloģiju ieviešanu, atbalstīt tautsaimniecības ilgtspējīgu attīstību, kā arī finansiāli nodrošināt vides aizsardzības pasākumus, tikmēr likuma “Par nodokļiem un nodevām” 1. panta 2. punkts noteic, ka valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana).Valsts nodevas apmērs nav tiešā veidā saistīts ar institūcijas veiktās darbības izmaksu segšanu.  Ņemot vērā, ka par vienu un to pašu darbību (vienu objektu) nevar noteikt divus dažāda veida maksājumus, proti, konkrētajā gadījumā par ogļūdeņražu ieguvi nevar vienlaikus noteikt gan DRN, gan valsts nodevu. Par zemes dzīļu iegūšanu atbilstoši spēkā esošam normatīvajam regulējumam ir pienākums maksāt DRN. DRN ir nosakāms arī uz ogļūdeņražu ieguvi, lai netiktu radītas selektīvas ekonomiskas priekšrocības ogļūdeņražu ieguves uzņēmumiem atšķirībā no citiem derīgo izrakteņu ieguves uzņēmumiem. Šobrīd spēkā esošais normatīvais regulējums paredz pienākumu par ogļūdeņražu ieguvi maksāt valsts nodevu. Konkrēto valsts nodevu aprēķina atsevišķi par katrā ogļūdeņražu izpētes un ieguves licences laukumā iegūto ogļūdeņražu daudzumu un likmi nosaka procentos no Latvijas Republikas ekskluzīvajā ekonomiskajā zonā vai Latvijas teritorijā valsts īpašumā esošajās zemēs iegūto ogļūdeņražu daudzuma vērtības. Izvērtējot maksājumu pēc būtības, secināms, ka tas īsti neatbilst valsts nodevas objektam, bet drīzāk būtu uzskatāms par atlīdzību, kuras lielums atkarīgs no iegūto resursu (ogļūdeņražu) apjoma. Tādējādi nepieciešams sakārtot normatīvo regulējumu par ogļūdeņražu ieguvi un ir sagatavots Ministru kabineta sēdes protokollēmuma projekts, kas paredz līdz 2022.gada 30.septembrim izstrādāt normatīvo regulējumu, pārveidojot valsts nodevu par ogļūdeņražu ieguvi par nomas maksu par zemes dzīļu izmantošanu ogļūdeņražu ieguvei. Tādējādi tiktu nodrošināts arī vienlīdzības princips nodokļa maksājumā, neizšķirot maksājumu atkarībā no zemes piederības. Valsts nodevas maksājumu paredzēts veikt līdz 2022. gada 30. septembrim, kad tiks veikti grozījumi likumā “Par zemes dzīlēm”, lai izslēgtu valsts nodevas maksājumu par ogļūdeņražu ieguvi. Vienlaikus ar šo grozījumu spēkā stāšanos par ogļūdeņražu ieguvi publiskai personai piederošās zemēs tiks piemērota zemes nomas maksa par zemes dzīļu izmantošanu, ko plānots noteikt šobrīd saskaņošanā esošajos Ministru kabineta noteikumos “Ogļūdeņražu meklēšanas, izpētes un ieguves noteikumi” (VSS-699).  DRN ieviešana nodrošinās papildu ieņēmumus budžetā, kā arī nodokļa maksātāju loks ir plašāks (valsts nodeva tika maksāta tikai par valsts īpašumā esošajās zemēs iegūtiem ogļūdeņražiem).  9. Saskaņā ar likuma 26. panta pirmās daļas 1. punktu DRN likme par vienu transportlīdzekli, kuru pirmo reizi pastāvīgi reģistrē Latvijā, ir 55 *euro.* Nolietoto transportlīdzekļu (turpmāk – NTL) jomā konstatēts, ka tieši pārstrādei un reģenerācijai pieaug NTL atkritumu daudzums, ko veido melnie un krāsainie metāli, kā arī pieaug plastmasas atkritumu un elektronisko atkritumu īpatsvars, kas atspoguļo vieglo materiālu un elektronikas pieaugošo izmantošanu jaunajās automašīnās. Ņemot vērā pieaugošo NTL atkritumu daudzumu un izmaksas, kas rodas saistībā ar reģenerāciju un pārstrādi, DRN ir jāpaaugstina, lai šīs izmaksas tiktu segtas. Attiecīgi paredzēts paaugstināt DRN likmi transportlīdzekļiem - no 55 uz 110 *euro* (likuma 26. panta pirmās daļas 1. punkts).  10. VARAM ir atkārtoti izvērtējusi DRN likmi par sadzīves atkritumu un ražošanas atkritumu, kas nav uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus, apglabāšanu poligonos, ievērojot Eiropas Savienības direktīvās izvirzītos mērķus atkritumu apsaimniekošanas jomā. Saskaņā ar ESAO 2019. gada Vides raksturlielumu pārskatā minētajām rekomendācijām, Latvijai īpaši ir nepieciešams paaugstināt nodokli par atkritumu apglabāšanu. Lai veicinātu Latvijas Republikas saistību izpildi attiecībā uz atkritumu pārstrādi un reģenerāciju, kā arī samazinātu poligonos apglabājamo atkritumu apjomu, DRN likmes par sadzīves atkritumu ražošanas atkritumu, kas nav uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus, apglabāšanu nepieciešams turpināt paaugstināt. Likumprojekts paredz pakāpeniski no 80 uz 120 *euro* par tonnu (2022. gadā 95 *euro*, 2023. gadā 110 *euro* un 2024. gadā 120 *euro*) paaugstināt DRN likmi par sadzīves atkritumu un ražošanas atkritumu, kas nav uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus, apglabāšanu (likuma 3. pielikums).  11. VARAM ir atkārtoti izvērtējusi DRN likmi par bīstamo atkritumu un ražošanas atkritumu, kas ir uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus, apglabāšanu poligonos. DRN likmes par bīstamo atkritumu apglabāšanu nepieciešams turpināt paaugstināt, harmonizējot ar likmēm sadzīves atkritumu un ražošanas atkritumu, kas nav uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus, apglabāšanai un ievērojot to, ka bīstamie atkritumi rada lielāku kaitējumu videi nekā sadzīves atkritumi. Ievērojot minēto, likumprojekts paredz pakāpeniski no 85 uz 125 *euro* (2022. gadā 100 *euro*, 2023. gadā 115 *euro* un 2024. gadā 125 *euro*) par tonnu paaugstināt DRN likmi par bīstamo atkritumu un ražošanas atkritumu, kas ir uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus, apglabāšanu (likuma 3. pielikums).  12. ESAO 2019. gada Vides raksturlielumu pārskatā par Latviju ir secināts, ka esošie ekonomiskie līdzekļi vēl nav pietiekami stimulējoši, lai mudinātu ievērot atkritumu apsaimniekošanas hierarhiju un aktīvāk virzīties uz aprites ekonomiku. DRN likmes par tādu būvmateriālu izejvielu kā smilts-grants, māls un kvarca smilts nav pārskatītas kopš 2014. gada. Lai veicinātu resursu efektīvāku izmantošanu un pāreju uz aprites ekonomiku, paredzēts pakāpeniski (sākotnēji par 60 %) paaugstināt DRN likmes par augsnes, smilšmāla, mālsmilts, aleirīta, kvarca smilts, smilts un smilts-grants ieguvi (likuma 1. pielikums). Tas veicinās primāro izejvielu aizvietošanu ar kompostēšanas/bioloģijas apstrādes vai būvgružu šķirošanas materiāliem. Vienlaikus plānots nodrošināt finansējumu Valsts vides dienestam kapacitātes celšanai un efektīvākai dabas resursu ieguves uzraudzības nodrošināšanai. Par kvarca smilts ieguvi DRN likmes paaugstinājums ir mazāks, ievērojot tās izmantošanas specifiku (stikla ražošana). VARAM, nosakot jaunas DRN likmes par dabas resursu ieguvi, ņēmusi vērā arī vides nodokļa apmērus par dabas resursu ieguvi pārējās Baltijas valstīs. Salīdzinot, piemēram, ar vidējo DRN likmi par smilts, grants un māla ieguvi Igaunijā (1,21 –1,98 *euro*/t), Latvijā DRN likmes par smilts, grants un māla ieguvi ir vismaz trīs reizes mazākas arī pēc DRN likmes pārskatīšanas (0,34-0,58 *euro*/t).Nākotnē DRN likmju turpmāku palielinājumu nepieciešams izvērtēt.  **Likumprojekts salīdzinājumā ar spēkā esošo paredz:**  1) noteikt jaunus DRN objektus:   * ogļūdeņražu ieguve; * tekstilizstrādājumi; * kūdra kā kurināmais; * plastmasu saturoši izstrādājumi un plastmasu saturoši zvejas rīki, kam nepiemēro ražotāja paplašinātās atbildības sistēmu; * riepas, ar ko ir aprīkoti transportlīdzekļi (kurus pirmo reizi pastāvīgi reģistrē Latvijā un uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa); * plastmasas iepakojums un kompozīta iepakojuma sastāvā esošās plastmasas daudzums, kas pārskata periodā nav pārstrādāts vai reģenerēts;   2) papildināt nosacījumus atbrīvojuma no DRN samaksas piemērošanai attiecībā uz iepakojumu no plastmasas un kompozīta iepakojumu, noteikt paaugstinātas DRN likmes iepakojumam no putu polistirola un putuplasta izejmateriāliem, kā arī noteikt DRN likmi kompozīta kartona iepakojumam kā plastmasas iepakojumam;  3) paaugstināt DRN likmes par:   * transportlīdzekļiem; * sadzīves un bīstamo atkritumu apglabāšanu; * dabas resursu ieguvi;   4) noteikt regulējumu ražotāja paplašinātās atbildības sistēmas izveidei un piemērošanai tekstilizstrādājumiem;  5) precizēt DRN piemērošanas kārtību par:   * daļiņu PM10 emisiju gaisā, nosakot DRN piemērošanu kopējām putekļu emisijām (PM); * baterijām un akumulatoriem, ievērojot jaunos veidus un formulējumus;   6) precizēt atbrīvojuma no DRN samaksas spēkā stāšanos laiku pēc līguma noslēgšanas ar depozīta sistēmas operatoru par dalību depozīta sistēmā;  7) precizēt prasības ārvalstu personai dalībai ražotāja paplašinātās atbildības sistēmā.  Likumprojekts paredz arī papildināt likuma pārejas noteikumus ar deviņiem punktiem, nosakot atsevišķo normatīvo regulējumu spēkā stāšanos termiņus. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM. |
| 4. | Cita informācija | Nav. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Atkritumu apsaimniekotāji, ražotāja paplašinātās atbildības sistēmas komersanti, pārtikas un dzērienu ražotāji, zemes dzīļu izmantotāji, stacionāro iekārtu operatori, vietējās pašvaldības, Valsts vides dienests un Valsts ieņēmumu dienests. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | | Likumprojektam nav ietekmes uz:  - Nacionālā attīstības plāna rādītājiem mikrolīmenī vai makrolīmenī;  - konkurenci;  - nevalstiskajām organizācijām.  Likumprojekta ietekme uz vidi un cilvēku veselību vērtējama pozitīvi. Likumprojekts veicinās Latvijas Republikas saistību izpildi attiecībā uz nolietoto transportlīdzekļu apsaimniekošanu, atkritumu pārstrādi un reģenerāciju, virzību uz klimatneitralitāti un aprites ekonomiku, un noteikto gaisu piesārņojošu vielu samazināšanas mērķu 2030. gadam izpildi. Likumprojekts veicinās efektīvāku dabas resursu izmantošanu.  Sabiedrības grupām un institūcijām projekta tiesiskais regulējums nemaina tiesības un pienākumus. | | | | | |
| 3. | Administratīvo izmaksu monetārs novērtējums | | | Likumprojekts šo jomu neskar. | | | | | |
| 4. | Atbilstības izmaksu monetārs novērtējums | | | Atbilstības izmaksas saistāmās ar to, ka turpmāk nepiemēros atbrīvojumu no DRN samaksas plastmasas un kompozīta iepakojumam, kura materiāla īpašības neļauj to pārstrādāt vai kas nesatur pārstrādātu plastmasu vismaz 25 % apmērā. Tiks arī piemēroti 0,80 *euro* par nepārstrādāto pārstrādājamo plastmasas iepakojumu un kompozīta iepakojuma sastāvā esošo plastmasas daudzumu. Kopumā tas vērtējams kā samērīgs, ievērojot, ka tas veicinās Latvijas Republikas saistību izpildi attiecībā uz atkritumu pārstrādi un reģenerāciju.  Likumprojekta prasību ieviešana palielinās DRN iepakojuma no plastmasas (polimēru) masas izejmateriāliem, izņemot no bioplastmasas vai polistirola masas izejmateriāliem, un kompozīta kartona iepakojuma izmantošanas izmaksas. Kopumā tas vērtējams kā samērīgs, jo palielinājums ir neliels (3 centi uz kg) un ir iespējas iesaistīties ražotāja paplašinātās atbildības sistēmā, saņemot atbrīvojumu.  Likumprojekta prasību ieviešana palielinās DRN par atsevišķu dabas resursu ieguvi un attiecīgi primāro būvniecības izejvielu izmaksas. Kopumā tas vērtējams kā samērīgs, jo veicinās primāro izejvielu aizvietošanu ar kompostēšanas/bioloģijas apstrādes vai būvgružu šķirošanas materiāliem.  Likumprojekta prasību ieviešana palielinās kurināmās kūdras izmantošanas izmaksas. Vietējām pašvaldībām, kas izmanto kūdru kā kurināmo, piemērojot DRN, izmaksas var pieaugt līdz 10 000 *euro* gadā (izmaksas trīs pašvaldībām, kas izmanto kūdru kā kurināmo). Kopumā tas vērtējams kā samērīgs, ievērojot, ka šobrīd vidēji gadā kūdru sadedzināšanas iekārtās izmanto ierobežotā daudzumā (līdz 8000 t/gadā), tiks nodrošināts pārejas laiks un ir pieejamas citas kurināmā alternatīvas. Taisnīgas pārkārtošanās fonda ietvaros pēc Latvijas Taisnīgas pārkārtošanās teritoriālā plāna apstiprināšanas vietējām pašvaldībām būs pieejams atbalsts pārejai uz citām kurināmā alternatīvām. Šāda atbalsta pasākuma ieviešanā tiks ievērots komercdarbības atbalsta kontroles regulējums. Taisnīgas pārkārtošanās teritoriālajā plānā pasākuma “Kūdras nozares pārkārtošanās un atbalsts reģionālās ekonomikas pārstrukturēšanai” ietvaros atbalsts plānots sadedzināšanas iekārtu nomaiņai, kurās tiek izmantota kūdra. Iepriekš minētais plāns un informatīvais ziņojums “Par Taisnīgas pārkārtošanās teritoriālā plāna projektu un tā plānotajām investīcijām Eiropas Savienības fondu 2021.-2027. gada plānošanas perioda Darbības programmas sestajā politikas mērķī” (turpmāk – informatīvais ziņojums) izsludināts Valsts sekretāru sanāksmē (VSS-518) 2021. gada 3. jūnijā. Informatīvais ziņojums ir saskaņots un tiek virzīts apstiprināšanai Ministru kabinetā.  Likumprojekta prasību ieviešana palielinās izmaksas par transportlīdzekli, kuru pirmo reizi pastāvīgi reģistrē Latvijā. Kopumā tas vērtējams kā samērīgs, jo tiek saglabāta iespēja iesaistīties ražotāja paplašinātās atbildības sistēmā, kas paredz atbrīvojumu no DRN samaksas. Vienlaikus tiks segtas izmaksas, kas nepieciešamas NTL reģenerācijai (tai skaitā arī akumulatoru, riepu u.c. auto detaļu, ko ietver NTL tvērums) un pārstrādei, kā arī veicināta iesaistīšanās ražotāja paplašinātās atbildības sistēmā.  Likumprojekta ieviešana palielinās DRN maksājumus par daļiņu PM10 emisiju gaisā, jo emisiju apjoms, par ko jāmaksā DRN, palielināsies vidēji par 30 %, piemērojot to kopējai daļiņu PM emisijai. Kopumā tas vērtējams kā samērīgs, ievērojot, ka tas veicinās Latvijas Republikas saistību izpildi attiecībā uz noteikto gaisu piesārņojošu vielu samazināšanas mērķu 2030. gadam izpildi, un motivēs operatorus ieviest efektīvākas tehnoloģijas emisiju samazināšanai.  Likumprojekta prasību ieviešana palielinās sadzīves un bīstamo atkritumu apglabāšanas tarifus. Tomēr vienlaikus tiks veicināta atkritumu dalīta vākšana un šķirošana. Tāpat tas veicinās virzīšanos no sadzīves un bīstamo atkritumu apglabāšanas, kas ir vērtējama kā vismazāk labvēlīgākā apsaimniekošanas metode, uz atkritumu pārstrādi, otrreizējo izmantošanu un atkritumu rašanās novēršanu. Attīstot sadzīves atkritumu dalīto vākšanas sistēmu, iedzīvotājiem būs iespēja atkritumus šķirot un samazināt nešķirotu sadzīves atkritumu apjomu, kurš tiek apglabāts. Līdz ar to, samazinot atkritumu apjomu, ko nešķirotā veidā savāc no iedzīvotājiem, pie pareizi veidotas maksas iedzīvotājiem būs jāmaksā mazāk par sadzīves atkritumu apsaimniekošanu.  Piemērojot lielāku DRN likmi par nebīstamo un bīstamo atkritumu apglabāšanu, palielināsies ieņēmumi pašvaldību budžetos un pašvaldībām arī būs iespējas rast līdzekļus dažādu veidu sadzīves atkritumu apsaimniekošanas sistēmu pilnveidošanai, tajā skaitā projektiem un pasākumiem, kas izglīto un informē iedzīvotājus par dažādu atkritumu veidu ietekmi uz vidi un cilvēku veselību un atkritumu efektīvu apsaimniekošanu.  DRN likmju paaugstināšana atšķirīgi ietekmēs dažādus DRN maksātājus, rezultātā ietekme uz preču un pakalpojumu  izmaksām visiem DRN maksātājiem nebūs vienāda.  Likumprojekta prasību ieviešana neietekmēs tirgus dalībnieku iespējas veikt ekonomisko darbību brīvas un godīgas konkurences apstākļos. | | | | | |
| 5. | Cita informācija | | | Nav. | | | | | |
|  |  | | |  | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | | 2021. gads | | | Turpmākie trīs gadi (*euro*) | | | | | |
| 2022. | | 2023. | | 2024. | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.  gadam | |
| 1 | | 2 | 3 | | 4 | 5 | 6 | 7 | 8 | |
| **1. Budžeta ieņēmumi** | | 31 207 611 | 0 | | 34 725 244 | ***+******6 044 661*** | 37 126 414 | ***+******27 318 764*** | ***+******26 861 971*** | |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | | x | 0 | | x | ***+******5 299 466*** | x | ***+******26 234 418*** | ***+******25 729 142*** | |
| **1.2. valsts speciālais budžets** | | 0 | 0 | | 0 | 0 | 0 | 0 | 0 | |
| **1.3. pašvaldību budžets** | | x | 0 | | x | ***+ 745 195*** | x | ***+ 1 084 346*** | ***+ 1 132 829*** | |
| **2. Budžeta izdevumi** | | 0 | 0 | | 0 | 0 | 0 | 0 | 0 | |
| 2.1. valsts pamatbudžets | | 0 | 0 | | 0 | 0 | 0 | 0 | 0 | |
| 2.2. valsts speciālais budžets | | 0 | 0 | | 0 | 0 | 0 | 0 | 0 | |
| 2.3. pašvaldību budžets | | 0 | 0 | | 0 | 0 | 0 | 0 | 0 | |
| **3. Finansiālā ietekme** | | 0 | 0 | | x | ***6 044 661*** | x | ***27 318 764*** | ***26 861 971*** | |
| 3.1. valsts pamatbudžets | |  |  | | x | ***5 299 466*** | x | ***26 234 418*** | ***25 729 142*** | |
| 3.2. speciālais budžets | |  | 0 | | 0 | 0 | 0 | 0 | 0 | |
| 3.3. pašvaldību budžets | |  |  | |  | ***745 195*** |  | ***1 084 346*** | ***1 132 829*** | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | x | 0 | | 0 | 0 | 0 | 0 | 0 | |
| **5. Precizēta finansiālā ietekme** | | x | 0 | | x | ***6 044 661*** | x | ***27 318 764*** | ***26 861 971*** | |
| 5.1. valsts pamatbudžets | |  | | ***5 299 466*** | ***26 234 418*** | ***25 729 142*** | |
| 5.2. speciālais budžets | | 0 | | 0 | 0 |  | |
| 5.3. pašvaldību budžets | | 0 | | ***745 195*** | ***1 084 346*** | ***1 132 829*** | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | VARAM neparedz izmaiņas budžetā, nosakot DRN tekstilizstrādājumiem, riepām, kas ir uzmontētas uz transportlīdzekļiem, kurus neapliek ar nodokli (uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa) un palielinot DRN iepakojumam, jo paredzēta iespēja iesaistīties ražotāja paplašinātas atbildības sistēmā un saņemt DRN atbrīvojumu. VARAM neparedz izmaiņas budžetā hibrīdautomobiļu un elektroautomobiļu akumulatoru gadījumā, jo mainās tikai DRN piemērošanas kārtība un likme, kā arī tiek paredzēta iespēja iesaistīties ražotāja paplašinātas atbildības sistēmā vai attiecīgā akumulatora vai baterijas pirkuma līgumā ietvert garantijas izlietotā akumulatora vai baterijas nosūtīšanai atpakaļ ražotājvalstij un saņemt DRN atbrīvojumu. Līdz šim ir bijis viens gadījums, kad nepieciešama elektroautomobiļa akumulatora nomaiņa, un šajā gadījumā izlietotais akumulators ticis nosūtīts atpakaļ ražotājvalstij.  Papildu plānoto ieņēmumu un izdevumu aprēķins iekļauts 1. pielikumā (datne: VARAManot\_piel\_1\_060921\_DRN). Ievērojot, ka dati par ogļūdeņražu ieguvi ir ierobežotas pieejamības informācija, informācija par ietekmi uz budžetu netiek iekļauta. | | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Likumprojekts šo jomu neskar. | | | | | | | | |
| 8. Cita informācija | | Nav. | | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | (I) Izstrādāt un līdz 2022. gada 31. martam pieņemt grozījumus Ministru kabineta 2007. gada 19. jūnija noteikumos Nr. 404 “Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas”, precizējot noteikumu 1. pielikumā pārskata par aprēķināto dabas resursu nodokli formu.  (II) Izstrādāt un līdz 2022. gada 31. maijam pieņemt Ministru kabineta noteikumus par pretendenta uz tiesībām kļūt par apsaimniekotāju atbilstības kritērijiem, to izvērtēšanas kārtību un kārtību, kādā Valsts vides dienests informē pretendentu par atteikumu izskatīt iesniegtos dokumentus un slēgt apsaimniekošanas līgumu (likuma 6.1 panta astotā daļa).  (III) Izstrādāt un līdz 2022. gada 30. jūnijam pieņemt grozījumus Ministru kabineta 2012. gada 22. maija noteikumos Nr. 361 “Dabas resursu nodokļa piemērošanas noteikumi transportlīdzekļiem”, paredzot kārtību, kādā maksā nodokli par riepām, ar ko aprīkoti transportlīdzekļi.  (IV) Izstrādāt un līdz 2022. gada 30. septembrim pieņemt Ministru kabineta noteikumus (likuma 9.1 panta otrā daļa un likuma 8. panta otrās daļas 13. punkts) par:  1) kārtību, kādā tekstilizstrādājumu atkritumu apsaimniekotājs vai nodokļa maksātājs iesniedz dokumentus, kas apliecina tekstilizstrādājumu atkritumu apsaimniekošanas sistēmas piemērošanu un apsaimniekotāja līgumpartneru piedalīšanos šādas sistēmas darbībā;  2) prasības tekstilizstrādājumu atkritumu apsaimniekošanas sistēmu izveidei un piemērošanai, kā arī prasības nodokļa maksātājam, kas pats izveidojis un piemēro tekstilizstrādājumu atkritumu apsaimniekošanas sistēmu un nemaksā nodokli, un prasības tekstilizstrādājumu atkritumu apsaimniekotājiem, kuru līgumpartneri nemaksā nodokli par tekstilizstrādājumiem;  3) kārtību, kādā nodokļa maksātājs un tekstilizstrādājumu atkritumu apsaimniekotājs iesniedz pusgada pārskatu un auditētu gada pārskatu par tekstilizstrādājumu atkritumu apsaimniekošanu, aprēķināto nodokli, pārskata formu un tajā iekļaujamo informāciju;  4) tekstilizstrādājumu atkritumu dalītās savākšanas un nodošanas atkārtotai izmantošanai, pārstrādei vai reģenerācijai apjomu noteikšanas kārtību tekstilmateriālu atkritumu apsaimniekošanas sistēmu ietvaros;  5) tekstilizstrādājumu apsaimniekošanas līguma būtiskos noteikumus;  6) kārtību, kādā Vides aizsardzības un reģionālās attīstības ministrijas padotībā esoša iestāde pieņem lēmumu par atbrīvojumu no nodokļa samaksas par tekstilizstrādājumiem un izskata pusgada pārskatu un auditētu gada pārskatu par tekstilizstrādājumu atkritumu apsaimniekošanu un aprēķināto nodokli;  7) kārtību, kādā slēdz, groza un izbeidz šā panta pirmajā daļā minēto līgumu, līguma grozīšanas nosacījumus, kā arī gadījumus un kārtību, kādā vienpusēji atkāpjas no šā panta pirmajā daļā minētā līguma;  8) kārtību, kādā klasificē iepakojumu no plastmasas un kompozīta materiāliem atbilstoši to pārstrādājamībai, un dokumentus, ar kuriem apliecina, ka šis iepakojums ir pārstrādājams;  (V) Izstrādāt un līdz 2022. gada 30. jūnijam pieņemt grozījumus Ministru kabineta noteikumos Nr. 805 “Noteikumi par ogļūdeņražu meklēšanu, izpēti un ieguvi” nosakot, ka publiskai personai piederošās zemēs tiks piemērota zemes nomas maksa par zemes dzīļu izmantošanu ogļūdeņražu ieguvei. |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā.  2021. gada 8. jūnijā rīkots tiešsaistes informatīvais pasākums visām ieinteresētajām pusēm un VARAM tīmekļvietnē ievietota informācija masu medijiem par paredzētajām izmaiņām DRN piemērošanā. |
| 2. | Sabiedrības līdzdalība projekta izstrādē | Likumprojekts 2021. gada 31. maijā publicēts VARAM tīmekļvietnē [www.varam.gov.lv](http://www.varam.gov.lv), sadaļās “Normatīvo aktu projekti vides aizsardzības jomā” un “Paziņojumi par līdzdalības iespējām attīstības plānošanas dokumenta vai tiesību akta izstrādes procesā”, kā arī Valsts kancelejas tīmekļvietnē [www.mk.gov.lv](http://www.mk.gov.lv), sadaļā “Ministru kabineta diskusiju dokumenti”, sniedzot ieinteresētajām personām iespēju izteikt viedokli un iesniegt priekšlikumus.  2021. gada 14. jūnijā rīkota atsevišķa sanāksme ar ieinteresētajām pusēm par DRN piemērošanas izmaiņām atkritumu apsaimniekošanas un iepakojuma jomās.  2021. gada 19. jūnijā rīkota atsevišķa sanāksme ar ieinteresētajām pusēm par DRN piemērošanas izmaiņām ogļūdeņražu ieguves jomā.  2021. gada 22. jūnijā rīkota atsevišķa sanāksme ar biedrību “Latvijas Pārtikas uzņēmumu federācija” un biedrību “Latvijas Alus Darītāju savienība” par iepakojuma jautājumiem.  2021. gada 15. jūlijā rīkota atsevišķa sanāksme ar Vides konsultatīvo padomi par DRN piemērošanas izmaiņām.  Pēc 2021. gada 9. augusta starpministriju (starpinstitūciju) sanāksmes, ievērojot izteiktos priekšlikumus, organizētas divas papildu sanāksmes:   * 2021. gada 17. augustā rīkota atsevišķa sanāksme ar Zemkopības ministriju, biedrību “Latvijas Pārtikas uzņēmumu federācija” un biedrību “Latvijas Alus Darītāju savienība” par iepakojuma jautājumiem. * 2021. gada 18. augustā rīkota atsevišķa sanāksme ar ieinteresētajām pusēm un Ekonomikas ministriju par DRN piemērošanas izmaiņām ogļūdeņražu ieguves jomā.   Pēc 2021. gada 26. augusta elektroniskās saskaņošanas 2021. gada 6. septembrī rīkota atsevišķa sanāksme ar biedrību “Latvijas Atkritumu saimniecības uzņēmumu asociācija”. |
| 3. | Sabiedrības līdzdalības rezultāti | Par Likumprojektu un tā sākotnējās ietekmes novērtējuma ziņojumu (anotāciju) tika saņemti vairāki rakstiski sabiedrības pārstāvju viedokļi. VARAM viedokļus izvērtējusi un iespēju robežās ņēmusi vērā. Sabiedrības pārstāvju izteiktie būtiskākie priekšlikumi pirms likumprojekta izsludināšanas Valsts sekretāru sanāksmē apkopoti anotācijas 2. pielikumā (datne: VARAManot\_piel\_2\_060921\_DRN) |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Alekse, 67026479

[tatjana.alekse@varam.gov.lv](mailto:tatjana.alekse@varam.gov.lv)

Gāga, 67026518

[kristine.gaga@varam.gov.lv](mailto:kristine.gaga@varam.gov.lv)

1. Plāns pieejams tīmekļvietnē <https://www.varam.gov.lv/lv/atkritumu-apsaimniekosanas-valsts-plans-2021-2028gadam-0> [↑](#footnote-ref-2)
2. Informatīvais ziņojums pieejams tīmekļvietnē <https://www.varam.gov.lv/lv/par-nolietotu-riepu-apsaimniekosanu> [↑](#footnote-ref-3)
3. Pieejams: <https://www.europarl.europa.eu/factsheets/lv/sheet/27/savienibas-ienemumi> [↑](#footnote-ref-4)
4. Ministru kabineta 2017. gada 16. augusta noteikumi Nr. 480 “Noteikumi par atbrīvojuma piemērošanu no dabas resursu nodokļa samaksas par iepakojumu un vienreiz lietojamiem galda traukiem un piederumiem” [↑](#footnote-ref-5)
5. Pieejams tīmekļvietnē: https://www.riigiteataja.ee/en/eli/ee/527052014002/consolide [↑](#footnote-ref-6)
6. Eiropas Parlamenta un Padomes 2018. gada 30. maija Direktīva (ES) 2018/852, ar ko groza Direktīvu 94/62/EK par iepakojumu un izlietoto iepakojumu [↑](#footnote-ref-7)
7. Eiropas Parlamenta un Padomes 2019. gada 5. jūnija direktīva (ES) 2019/904 par konkrētu plastmasas izstrādājumu ietekmes uz vidi samazināšanu [↑](#footnote-ref-8)
8. Lēmums pieejams tīmekļvietnē: <https://eur-lex.europa.eu/legal-content/EN/TXT/?uri=CELEX:32020D2053> [↑](#footnote-ref-9)
9. Ministru kabineta 16.08.2017. noteikumi Nr. 480 “Noteikumi par atbrīvojuma piemērošanu no dabas resursu nodokļa samaksas par iepakojumu un vienreiz lietojamiem galda traukiem un piederumiem”

   Ministru kabineta 22.05.2012. noteikumi Nr. 361 “Dabas resursu nodokļa piemērošanas noteikumi transportlīdzekļiem“

   Ministru kabineta 03.11.2009. noteikumi Nr. 1294 “Kārtība, kādā atbrīvo no dabas resursu nodokļa samaksas par videi kaitīgām precēm”

   Ministru kabineta 19.05.2009. noteikumi Nr. 450 “Kārtība, kādā piemēro finanšu nodrošinājumu, slēdz un izbeidz nolietotu transportlīdzekļu, iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanas līgumu”

   Ministru kabineta 19.06.2007. noteikumi Nr. 404 “Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas” [↑](#footnote-ref-10)
10. Pieejams tīmekļvietnē: <https://likumi.lv/ta/id/319013-par-kudras-ilgtspejigas-izmantosanas-pamatnostadnem-20202030-gadam> [↑](#footnote-ref-11)
11. Pētījums pieejams tīmekļvietnē: https://drive.google.com/file/d/1uPtYH0QcQkEk6XtnalkfR-KnaIgKRLQB/view [↑](#footnote-ref-12)
12. 8.8. Vides aizsardzības un reģionālās attīstības ministrijai sadarbībā ar Finanšu ministriju līdz 2019.gada 15.februārim iesniegt izskatīšanai Ministru kabinetā budžetu pavadošo likumprojektu paketē grozījumus Dabas resursu nodokļa likumā, nosakot ierobežojumus saņemt atļaujas riepu apsaimniekošanas jomā komersantiem, kuru nodokļu parāda apmērs ir virs 150 EUR, kuri divus gadus pirms atļaujas saņemšanas ir bijuši reģistrēti VID riska personu sarakstā;

    8.9. Vides aizsardzības un reģionālās attīstības ministrijai līdz 2019.gada 30.aprīlim izvērtēt atbrīvojuma no dabas resursu nodokļa samaksas par videi kaitīgām precēm piemērošanu saistībā ar atkritumu apsaimniekošanas un reģenerācijas sistēmas darbību un pilnveidot atkritumu apsaimniekošanas un reģenerācijas risku pārvaldības sistēmu, nodrošinot caurskatāmu un kontrolētu procesu atkritumu apsaimniekošanas un reģenerācijas jomā; [↑](#footnote-ref-13)
13. Pieejams šeit: <https://www.vi.gov.lv/lv/suspendeto-cieto-dalinu-ietekme> [↑](#footnote-ref-14)
14. Pasaules Veselības organizācija, http://www.euro.who.int/\_\_data/assets/pdf\_file/0006/189051/Health-effects-of-particulate-matter-final-Eng.pdf [↑](#footnote-ref-15)
15. ESAO Vides raksturlielumu pārskats par Latviju 2019 (pieejams ESAO tīmekļvietnē <http://www.oecd.org/environment/country-reviews/oecd-environmental-performance-reviews-latvia-2019.htm>) [↑](#footnote-ref-16)
16. Pieejamas tīmekļvietnē: <https://www.varam.gov.lv/lv/likumdosana-0> [↑](#footnote-ref-17)